Mearkkašupmi 2 –

Finnmárkku riddui Suodjalusa várás ásahuvvojit mearavuđot báhčinšiljut, NSR, JSL ja GB

Suodjalusdepartemeanta háliida ahte ásahuvvojit gávcci hárjehallan- ja báhčinšillju miehtá Finnmárkku rittu. Evttohus lea gulaskuddamis ja áigemearri lea juovlamánu 13. b. - Gulaskuddan – láhkaásahus báhčin- ja hárjehallanšillju birra mearas - regjeringen.no. Báikkiide nugo Deanuvuotna, Lágesvuotna, Porsáŋgguvuotna, Čorgasa oarjedavábealli, ja rittus olggobealde Fávle-Iččaha ja Sállana, oktiibuot šaddet 50 000 km2 vuotna- ja mearraguovllut gosa háliidit ásahit ođđa báhčinšiljuid.

Ealáhus- ja kulturlávdegotti eanetlohku .. , lea vuostá báhčinšiljuid ásaheami Finnmárkku rittu olggobeallái. Mii oaidnit ahte Suodjalus dárbbaša hárjehallanguovlluid mearas, muhto mii oaivvildat ahte dat vaháguhttá ollu sámi ja eará guolástusaid miehtá Finnmárkku rittu.

Guovllut gosa háliidit ásahit leat dehálaš vuotna- ja mearrafatnasiid bivdoguovllut, ja jos guovllut giddejuvvojit guhkit áiggi hárjehallama váras, de sáhttá dat ollu heađuštit guolástusaid. Riddolagaš fatnasat leat sorjavaččat guolástusbáikkiide beassamis buot áigodagain almmá duođi eanet hehttehusaid, danne go earret eará dálki ja biegga juo muhtun áiggiin sáhttet hehttet bivddu.

Merknad 2 - Etablering av sjøbaserte skytefelt for forsvaret langs Finnmarkskysten, NSR, JSL og GB

Forsvarsdepartementet ønsker å etablere åtte ny øvings- og skytefelt langs kysten av Finnmark. Forslaget er ute på høring med frist 13. desember Høring - forskrift om skyte- og øvingsfelt i sjø - regjeringen.no . Stedene det ønskes nye skytefelt etablert i er Tanafjorden, Laksefjorden, Porsangerfjorden, nordvest for Norkyn, og kysten utenfor Ingøy og Sørøya, til sammen 50.000 km2 fjord- og havområder.

Flertallet i Nærings og kulturkomiteen bestående av …., er i mot at det skal åpnes skytefelt utenfor Finnmarkskysten. Vi ser behovet forsvaret har for øvingsområder til havs, men mener forslaget vil innebære store ulemper for de samiske, og andre fiskerier langs Finnmarkskysten.

Områdene det ønskes etablering i representerer viktig fiskeområder for fjord- og havflåten, der stenging av områdene til øvingsformål i lengere perioder vil kunne være av stor ulempe for fiskeriene. Den kystnære fiskeflåten er avhengig av tilgang til fiskefeltene i alle sesonger uten ytterligere begrensninger, da bl.a vær og vind allerede tidvis setter begrensninger når det kan drives fiskerier.